Kessler (TV-serie)

Kessler er en britisk dramaserie som gikk på BBC i 1981. Den er en oppfølger til annen verdenskrigsdramaet Secret Army, og foregår på 1970-tallet. Serien tar for seg livet til tidligere SS-Sturmbahnführer Ludwig Kessler (Clifford Rose), som nå lever under aliaset Manfred Dorf. Med dette navnet og som vellykket industrimann forsøker han å skjule sin krigsforbryterfortid. Han blir etterforsket av den vesttyske etterretningsmannen Richard Bauer (Alan Dobie) og den unge israelske vigilanten Mical Rak (Nitza Saul). Bauer og Raks kamp for rettferdighet tar dem fra Europa til Paraguay der beryktede krigsforbrytere fra virkeligheten som Martin Bormann og Josef Mengele spiller en rolle. En annen prominent figur i serien er Kesslers datter Ingrid (Alison Glennie), en forkjemper for nazisme som legger planer i skjul for at unge nazister skal ta over etter den gamle garde og hun forsøker å få sin far til å finansiere dette.

Mange andre personer som hadde jobbet med Secret Army var involvert i produksjonen av «Kessler», først og fremst produsenten Gerard Glaister, manusforfatter John Brason og regissørene Michael E. Briant og Tristan DeVere Cole.

Referanser

Eksterne lenker 

Britiske dramaserier
Britiske miniserier
Britiske TV-serier fra 1980-årene
TV-produksjoner på BBC